Obecný úrad       913 05  Adamovské Kochanovce
Z Á P I S N I C A

z mimoriadneho zasadnutia obecného zastupiteľstva 

konaného dňa 16. 1. 2013
Prítomní:   Starosta obce:  Ing. Michal Križan
Poslanci:  Mgr. Eva Bučková, Viera Malíková, Ing. Anna Muchová, Ing. Mária Pavlíková, Ján Pomšár, Ing. Miroslav Mikula
                    Hlavný kontrolór obce:  Ing. Viktor Kollár
Ospravedlnená: Mgr. Marta Božková
Neprítomní: 0
Za overovateľov zápisnice určil Ing. Annu Muchovú, Mgr. Evu Bučkovú
Písaním zápisnice poveril Annu Gagovú
Program: 1. Otvorenie

  2. Prerokovanie spolufinancovania a Zadania Územného plánu obce Adamovské 
     Kochanovce

  3. Záver
1. Otvorenie
    
Starosta obce otvoril mimoriadne zasadnutie OZ. Privítal všetkých prítomných a skonštatoval, že je prítomná nadpolovičná väčšina poslancov a zasadnutie je uznášaniaschopné. Prezenčná listina tvorí prílohu tejto zápisnice. Zároveň dal hlasovať o programe mimoriadneho zasadnutia obecného zastupiteľstva. 
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária  

                            Pavlíková, Ján Pomšár, Ing. Miroslav Mikula
                      proti: 0 
                      zdržali sa: 0

2. Prerokovanie spolufinancovania a Zadania Územného plánu obce Adamovské Kochanovce

Obec Adamovské Kochanovce v tomto roku požiada Ministerstvo výstavby a regionálneho rozvoja o dotáciu na vypracovanie Územného plánu obce Adamovské Kochanovce. K žiadosti o dotáciu je potrebné predložiť schválené spolufinancovania obce a Zadania Územného plánu obce Adamovské Kochanovce, ktoré hovorí o potrebách obce, ktoré sa budú riešiť územným plánom.  
Uznesenie č. 1/2013 k schváleniu Zadania Územného plánu obce Adamovské Kochanovce. OZ a)   k o n š t a t u j e   že:

1. Zadanie pre Územný plán obce Adamovské Kochanovce bolo po dobu viac ako 30dní vyvesené na úradnej tabuli obce a bolo prerokované s dotknutými orgánmi štátnej správy, samosprávy, právnickými a fyzickými osobami v súlade s ustanovením §20 Stavebného zákona.

2. Akceptované pripomienky dotknutých orgánov štátnej správy, samosprávy a právnických a fyzických osôb sú zapracované v Zadaní pre Územný plán obce Adamovské Kochanovce, resp. bude sa k nim prihliadať v rámci spracovania ďalších stupňov územnoplánovacej dokumentácie.

3. Krajský stavebný úrad v Trenčíne po prerokovaní, vyhodnotení pripomienkového konania Zadanie posúdil a vydal k nemu súhlasné stanovisko podľa § 20 ods.5) a 6) Stavebného zákona listom č. OVaBP-2013-63/2-1 zo dňa 7.1.2013,  v ktorom konštatuje, že obsah Zadania a postup jeho obstarávania a prerokovania je v súlade s príslušnými právnymi predpismi a v súlade so záväznou časťou vyššieho stupňa územnoplánovacej dokumentácie – t.j. ÚPN VÚC Trenčianskeho kraja. Zároveň odporúča Obecnému zastupiteľstvu v Adamovských Kochanovciach Zadanie schváliť.

b)   s ú h l a s í   s vyhodnotením pripomienok dotknutých orgánov štátnej správy, samosprávy, právnických a fyzických osôb k návrhu Zadania pre Územný plán obce Adamovské Kochanovce.
c)   s c h v a ľ u j e   Zadanie pre Územný plán obce Adamovské Kochanovce podľa §20 ods. 7) písm. c) Stavebného zákona.
d)   p o v e r u j e   starostu obce  zabezpečovaním a koordinovaním prípravy – vypracovania návrhu Územného plánu obce Adamovské Kochanovce v súlade so schváleným Zadaním.
Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária  

                      Pavlíková, Ján Pomšár, Ing. Miroslav Mikula
                            proti: 0 

                           zdržali sa: 0

Uznesenie č. 2/2013 k schváleniu spolufinancovania Územného plánu obce Adamovské Kochanovce. 
OZ  s c h v a ľ u j e  
a) spolufinancovanie vypracovania Územného plánu obce Adamovské Kochanovce vo výške 20 % z rozpočtových nákladov,
b) proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie.

Hlasovanie:   za: Mgr. Eva Bučková, Viera Malíková, Ing. Anna Muchová, Ing. Mária  

                Pavlíková, Ján Pomšár, Ing. Miroslav Mikula
                       proti: 0 

                       zdržali sa: 0

3. Záver

Po vyčerpaní programu starosta Ing. Michal Križan poďakoval prítomným za účasť a zasadnutie OZ ukončil.
Zapisovateľka: Anna Gagová  
      ..........................................

Overovatelia:   Ing. Anna Muchová
      ..........................................

                         Mgr. Eva Bučková
      ..........................................          
                                                                                        

     Ing. Michal Križan

         starosta obce                                                                                                                      

